CELEX: 62016CN0355
Language: hr
Date: 2016-06-28 00:00:00
Title: Predmet C-355/16: Zahtjev za prethodnu odluku koji je 28. lipnja 2016. uputio Conseil d'État (Francuska) – Christian Picart protiv Ministre des finances et des comptes publics

12.9.2016   
            
            
               HR
            
            
               Službeni list Europske unije
            
            
               C 335/36
            
         Zahtjev za prethodnu odluku koji je 28. lipnja 2016. uputio Conseil d'État (Francuska) – Christian Picart protiv Ministre des finances et des comptes publics
   (Predmet C-355/16)
   (2016/C 335/48)
   Jezik postupka: francuski
   
      Sud koji je uputio zahtjev
   
   Conseil d'État
   
      Stranke glavnog postupka
   
   
      Tužitelj: Christian Picart
   
      Tuženik: Ministre des finances et des comptes publics
   
      Prethodna pitanja
   
   
               1.
            
            
               Može li se pravo poslovnog nastana na temelju samostalnog zaposlenja, kako je definirano člancima 1. i 4. Sporazuma od 21. lipnja 1999. i člankom 12. njegova Priloga I, smatrati ekvivalentnim slobodi poslovnog nastana zajamčenoj samozaposlenim osobama člankom 43. Ugovora o osnivanju Europske zajednice koji je postao članak 49. Ugovora o funkcioniranju Europske unije?
            
         
               2.
            
            
               U tom slučaju, s obzirom na odredbe članka 16. Sporazuma, treba li primijeniti sudsku praksu proizišlu iz presude C-470/04 od 7. rujna 2006., koja je nastala nakon tog sporazuma, u slučaju da državljanin države članice koji je prenio svoje prebivalište u Švicarsku samo drži udjele koje je imao u društvima koja su uređena pravom te države članice, koji mu daju određeni utjecaj na odluke tih društava i omogućavaju da određuje njihove aktivnosti, a da ne namjerava u Švicarskoj obavljati samostalnu djelatnost različitu od one koju je obavljao u državi članici čiji je bio državljanin i koja se sastojala od upravljanja tim udjelima?
            
         
               3.
            
            
               U slučaju da to pravo nije ekvivalentno slobodi nastana, treba li ga tumačiti na isti način kao što je Sud Europske unije tumačio slobodu nastana u svojoj presudi C-470/04 od 7. rujna 2006.?